कांफ्रेंस में हिस्सा लेने मेघवाल केन्या पहुंचे
जयपुर | केंद्रीयवित्त एवं कॉरपोरेट अफेयर्स राज्यमंत्री अर्जुन राम मेघवाल चौथी एन्यूअल डिवोल्यूशन कांफ्रेंस में हिस्सा लेने के लिए अफ्रीकी देश केन्या पहुंचे हैं। यह कांफ्रेंस 6 से 9 मार्च तक चलेगी। मेघवाल इसमें केंद्र और राज्यों के बीच वित्त के बंटवारे को लेकर मौजूदा सरकार की नीति की जानकारी देंगे।
केंद्र सरकार ने नीति आयोग की सिफारिशों के आधार पर केंद्रीय करों में राज्यों की हिस्सेदारी 32 से बढ़ाकर 42 प्रतिशत कर दी है। इसके साथ ही कांफ्रेंस में गुड गवर्नेंस के विषय पर भी चर्चा होगी। इसमें केन्या के गवर्नर, सांसद, राज्यों के नेता प्रतिपक्ष, धार्मिक सामाजिक संस्थाओं से जुड़े लोग मीडिया प्रतिनिधि शामिल होंगे। अफ्रीकी देशों के साथ चीन और अन्य कई देश भी कांफ्रेंस में शामिल होंगे।
hin_Deva hin_Deva hin_Deva